**PREDLOZI ZA PROMENU STATUTA:**

ČLAN 29

U tački 4 iza reči “ranije izabrani organi vrše dužnost do preuzimanja dužnosti od strane novoizabranih organa” dodaju se reči **“ osim ako ovim Statutom nije drugačije predviđeno”** U ostalom delu stav ostaje nepromenjen.

Obrazloženje: U članu 42 gde se govori o Predsedniku Saveza predviđeno je da u slučaju prestanka funkcije Predsedniku saveza pre vremena na koji je izabran poslove Predsednika i Upravnog odbora preuzima Privremeni izvršni organ, pa je ovom dopunom Člana 29, stav 4 pokrivena i ova mogućnost.

ČLAN 35

Umesto tačaka 4 i 5 koji regulišu ko mogu biti delegati Skupštine uvodi se novi član ( nova tačka 4 ) koji glasi „**Članovi organa koje bira Skupština ( Predsednik Saveza, članovi Upravnog i Nadzornog odbora, Generalni sekretar Saveza ) ne mogu biti delegati Skupštine“**

Obrazloženje: Postojeće tačke 4 i 5 člana 35 Statuta regulišu ko može a ko ne biti delegat Skupštine. Po meni to nije dovoljno precizno regulisano, a postoje i kontradiktornosti. Pa tako u tački 4 stoji da Predsednik Nadzornog odbora može biti delegat Skupštine, a u članu 5 da delegati Skupštine ne mogu biti članovi NO.

Članovi organa koje bira Skupština ( Predsednik Saveza, članovi UO I NO, Generalni sekretar Saveza) ne mogu biti delegati Skupštine zbog klasičnog sukoba interesa (ispada da biraju sami sebe), pa predlažem rešenje kao u dispozitivu ovog predloga.

ČLAN 36

Tačka 1 : Na kraju rečenice dodaje se “ili najmanje 3 delegata Skupštine, s tim što jedan delegat može da predloži samo jednog kandidata”, tako da tačka 1. Člana 36 sada glasi “**Predsenika Skupštine bira Skupština Saveza iz reda delegata (predstavnici redovnih članova) a na predlog Regionalnih saveza ili najmanje tri delegata Skupštine s tim što jedan delegat može da predloži samo jednog kandidata”.**

Dodaje se tačka 8 koja glasi: “ **Postupak za razrešenje Predsednika Skupštine pre isteka mandata je isti kao i kod postupka predlaganja”.**

Obrazloženje za tačku 1: Delegati Skupštine (pored Regionalnih saveza) trebalo bi da su u mogućnosti da predlažu izbor ili razrešenje Predsednika Skupštine.

Obrazloženje za tačku 8: Dodavanjem tačke 8 tačno se reguliše postupak za razrešenje Predsednika Skupštine, a što do sada nije bio slučaj.

ČLAN 37

Tačka 11 koja reguliše razrešenje pre isteka mandata člana UO menja se i glasi: **Skupština Saveza može većinom od ukupnog broja delegata a na predlog Predsednika Saveza ili najmanje 1/3 delegata Skupštine prevremeno razrešiti člana UO – u nastavku isto kao što i do sada piše.**

Obrazloženje: Isto kao i kod Predsednika Skupštine precizno se reguliše postupak za razrešenje člana UO pre isteka mandata.

ČLAN 37

Tačka 10 menja se i glasi: **“ Ukoliko prevremeno prestane mandat više od trećine članova UO saziva se bez odlaganja vanredna izborna sednica Skupštine”**

**“Vanredna izborna sednica Skupštine ima sva ovlašćenja kao i redovna izborna Skupština.**

Obrazloženje: Postojeće rešenje koje kaže da se u slučaju prestanka mandata više od trećine članova UO bez odlaganja saziva vanredna sednica Skupštine je vrlo nedorečena. Ne piše čime bi se bavila ta Skupština niti šta bi bio njen dnevni red. U konsultaciji sa Predsednicom Statutarne komisije zaključeno je da bi to bila vanredna izborna Skupština na kojoj bi se birao novi UO kao i Predsednik Saveza, pošto bi prestankom mandata više od trećine članova UO prestao mandat celom UO kao i Predsedniku Savezua koji je po funkciji i Predsednik UO.

ČLAN 37

Tačka 12 (poslednji stav u članu 37) brišu se reči **“ i to onih koje sam predlaže kao svoj tim pri sopstvrnom izboru”** – Ostali deo stava 12 ostaje nepromenjen.

Obrazloženje: Briše se onaj deo stava koji obrazlaže da PredsedniK Saveza ima pravo da privremeno zameni člana UO koga pri izboru sam predlaže. To je rešenje iz prethodnog Statuta kada su i Regionalni savezi imali pravo da predlažu članove UO. Kako po novom Statutu sve članove UO predlaže Predsednik Saveza ovaj deo je nepotreban.

ČLAN 50 - koji određuje koje su to stalne komisije Saveza

Dodati pod rednim brojem 7 - **Statutarna komisija.**

Obrazloženje: Na Skupštini 2014g. promenjen je Statut i formirana je Statutarna komisija, određen njen delokrug rada i izabrana Slađana Đurić za predsednika komisije. To u Statutu nigde ne piše pa je potrebno ispraviti i to tako što ćemo u članu 50 Statuta gde su taksativno nabrojane komisije dodati Statutarnu komisiju.

Trebalo bi dodati i novi član u delu Statuta koji reguliše nadležnosti komisija, izbor članova i način rada. Predlog je da se posle člana 63 koji reguliše rad Komisije za školski i omladinski bridž doda član 63a ( ne 64 da ne bi pomerali sve članove Statuta koji su niže od ovog člana ) koji bi regulisao rad Statutarne komisije na način kako je to određeno odlukom na Skupštini 2014g. A odluka o Statutarnoj komisiji donešena 2014 izgleda ovako:

Predlog Statuta Statutarne komisije:

· Statutarna komisija ima 3 člana

· Oblast delovanja Statutarne komisije:

1. Tumači Statut i druga opšta akta BSSa

2. Daje mišljenje na nacrt Statuta kao i na njihove izmene i dopune

3. Daje mišljenje na predloge opštih akata BSSa kao i na predloge njihovih

izmena i dopuna

4. Odlučuje o usklađenosti opštih akata BSSa sa Statutom

5. Odlučuje o usklađenosti pojedinačnih akata BSSa i odluke svih organa

BSSa sa Statutom i drugim opštim aktima BSSa

6. Rešava sukob nadležnosti u BSSu kada Statutom nije drugačije određeno

7. Podnosi izveštaj o radu Skupštini

8. Donosi poslovnik o svom radu

· Tumačenje Statuta i drugih opštih akata BSSa može tražiti svaki organ BSSa.

Tumačenje može pokrenuti i SK samoinicijativno.

· Odluke i tumačenje Statutarne komisije je konačno i obavezujuće za sve

organe, tela i članove BSSa.

· Članove i predsednika Statutarne komisije bira Skupština većinom glasova

na period od 4 godine

Predsednik Statutarne komisije mora da bude dipl. pravnik ili lice sa visokom

stručnom spremom iz oblasti društvenih nauka

Članovi Statutarne komisije ne mogu biti istovremeno i članovi drugog organa

koji bira Skupština ili UO

· Članu Statutarne komisike mandat prestaje pre vremena na koji je izabran:

· Podnošenjem ostavke Skupštini

· Prestankom članstva u BSS

· Razrešenjem

Član SK se razrešava na isti način na koji je izabran

· Statutarna komisija donosi odluke većinom glasova prisutnih članova na

sednici kojoj prisustvuje većina članova Statutarne komisije

Sva druga pitanja od značaja za rad Statutarne komisije uređuju se

Poslovnikom o radu Statutarne komisije

Za predsednika Statutarne komisije imenovana je Slađana Đurić.

OVAKO BI TREBALO DA IZGLEDA NOVI ČLAN 63a (osim poslednje rečenice koja kaže da je Slađana Đurić izabrana za predsednika komisije)